Bűncselekmény történt egy XIII. kerületi bankban – Sok a rendőr
Több autóval érkeztek az egyenruhások a helyszínre.
Több rendőrautóval jelentek meg az egyenruhások hétfő délután a Dózsa György út és a Váci út találkozásánál. Egy bankban történhetett bűncselekmény, a helyszínelőket egyelőre  várják – értesült a 24.hu. Helyszíni információk szerint valaki rabolni próbált a pénzintézetben, de olyat is hallani lehetett, hogy “csak” lopás történt.

Megkeresésünkre a rendőrség végül azt közölte, hogy “15 óra 27 perckor érkezett bejelentés a BRFK Tevékenység Irányítási Központjába, miszerint Budapest XIII. kerület Váci úton az egyik bankfiókban rablás történik. A rendőrök 15 óra 33 perckor a helyszínen megjelentek, ahol megállapították, hogy rablás, vagy annak kísérlete nem történt. A helyszínen elfogott elkövető ellen lopás bűncselekmény kísérlete miatt indul eljárás, amelynek feladata a történtek teljes körű tisztázása” .
lopás